भारतीय लोकसभा चुनाव : उत्तर प्रदेशमा भाजपाको सिट घट्दै, समग्रमा एनडीए गठबन्धन अगाडि
भारतीय लोकसभा चुनावमा सत्तारुढ पार्टी भारतीय जनता पार्टी(भाजपा) ले अग्रता बनाए पनि प्रधानमन्त्री नरेन्द्र मोदीले दाबी गरेअनुसार भने नतिजा आएको छ । सुरुवाती मतगणनामा भाजपाले १ सिटमा जित हात पारेको छ भने २३७ सिटमा अग्रता बनाएको छ ।
काठमाडौँ — भारतीय लोकसभा चुनावमा सत्तारुढ पार्टी भारतीय जनता पार्टी(भाजपा) ले अग्रता बनाए पनि प्रधानमन्त्री नरेन्द्र मोदीले दाबी गरेअनुसार भने नतिजा आएको छ । सुरुवाती मतगणनामा भाजपाले १ सिटमा जित हात पारेको छ भने २३७ सिटमा अग्रता बनाएको छ ।यसअघि सन् २०१९ मा भाजपा एक्लैले ३०३ सिटमा जित हात पारेको थियो । तर यसपल्ट भने सुरुवाती मतगणगना भाजपा नेतृत्वको एनडीए गठबन्धन २९७ सिटमा अगाडि रहेको छ । त्यस्तै भारतीय राष्ट्रिय कांग्रेस ९७ सिटमा अगाडि रहेको छ । कांग्रेस नेतृत्वको इन्डिया गठबन्धन २२६सिटमा अगाडि रहेको छ । यसपल्ट ८० लोकसभा सिट रहेको उत्तर प्रदेशमा भाजपा भने कमजोर देखिएको छ । अहिलेसम्मको मतगणनाको अपडेटअनुसार उत्तर प्रदेशमा भाजपा ३७ सिटमा मात्र अगाडि रहेको छ । यसअघिको चुनावमा भने भाजपा एक्लैले ६२ सिट जितेको थियो । गत चुनावमा ५ सिट मात्र जितेको समाजवादी पार्टी ३३ सिटमा अगाडि रहेको छ । त्यस्तै भारतीय राष्ट्रिय कांग्रेस ७ सिटमा अगाडि रहेको छ । 